న్యూఢిల్లీ: రాజస్థాన్లో గోరక్షకుల వ్యవహారం మరింత ముదిరిపాకాన పడింది. హిందూత్వ కార్యకర్తల ఫిర్యాదు మేరకు పోలీసులు తన ఆవుల మందను తోలుకెళ్లిపోయారంటూ ఓ ముస్లిం కుటుంబం లబోదిబోమంటోంది. ఈ మేరకు రాజస్థాన్లోని అల్వార్కి చెందిన సుబ్బాఖాన్ అనే వ్యక్తి ఉన్నతాధికారులకు ఫిర్యాదు చేశారు. పోలీసులు తమకు చెందిన మొత్తం 51 ఆవులను తోలుకెళ్లి గ్రామంలోని గోశాలలో పెట్టినట్టు ఆరోపించారు. అయితే ఆయన ఆరోపణలను పోలీసులు ఖండిస్తున్నారు. ఈ వ్యవహారంలో తమకు ఎలాంటి ప్రమేయం లేదనీ... స్థానికులే ఆవులను తోలుకెళ్లి గోశాలలో పెట్టినట్టు పేర్కొన్నారు. గత పదిరోజులుగా తన ఆవులను మందను వెనక్కి తెచ్చుకునేందుకు సుబ్బాఖాన్ కుటుంబం పోరాడుతూనే ఉంది. చివరకు తమకు న్యాయం చేయాలంటూ కిషన్గఢ్ పోలీసులతో పాటు సబ్ డివిజినల్ మేజిస్ట్రేట్ (ఎస్డీఎం)ను ఆశ్రయించారు.
newdhilly: rajasthanlo gorakshakula vyavahaaram marinta mudiripaakaana padindi. hindutva kaaryakartala firyaadu meraku poliisulu tana aavula mandanu tholukellipoyarantu oo muslim kutumbam labodibomantondi. ee meraku raajasthaanloni alwarki chendina subbakhan ane vyakti unnataadhikaarulaku firyaadu chesaru. poliisulu tamaku chendina mottam 51 aavulanu tholukelli graamamlooni goshaalalo pettinattu aaropinchaaru. ayithe aayana aaropanalanu poliisulu khandistunnaru. ee vyavahaaramlo tamaku elanti prameyam ledanee... sthaanikule aavulanu tholukelli goshaalalo pettinattu perkonnaru. gatha padirojulugaa tana aavulanu mandanu venakki tecchukunenduku subbakhan kutumbam poraadutuunee undi. chivaraku tamaku nyaayam cheyalantu kishangad polisulatho paatu sab divisinal magistrate (sdm)nu aasrayinchaaru.